Международен ден за разрешаване на спорове – mediationtea.com | Медиация на чай
18.10.2017 Катина Клявкова Новини 0
Кой е Вашият Ден за медиация и мирно разрешаване на спорове?
На международно ниво Association for Conflict Resolution и US Institute of Peace го празнуват днес – 19 октомври (всеки трети четвъртък от месец октомври), а групата Mediate.com го отбелязва на 21 октомври…
Международният ден на мира пък според ООН е на 21 септември съгласно Декларация за правото на народите на мир и Резолюция 36/67 от 1981 г., и е ден на ненасилието и спирането на огъня във всички точки на света. На 24 септември в Асизи празнуват Световен ден на молитва за мир. За други Ден на мира е рождеството на Махатма Ганди… и т.н. и т.н.
Която и дата да е наречена, единната цел на такъв ден, е дейностите за съзнателно мирно разрешаване на спорове, да са обединени в съзвучие по света.
Точно този нюанс в идеята ми импонира, защото това е много необходимо във време на накъсани и самозасебни, асинхронни, а иначе успоредни действия на различни личности и организации, които често нямат осъзната свързаност и сътрудничество помежду си. А дори само една добра мисъл и дума, може да носи силата на единна, активна медиация-медитация 🙂
На прага на медиацията днес, аз поздравявам всички миротворци и ни пожелавам да се осмеляваме да творим и усещаме мир отвътре-навън, всеки ден!
Какво събитие организирате днес във Вашето семейство, училище, работно място, компания, общност?
Учене, работа, почивка, смях и игра… Поезия, фотография, музика, танци, рисуване, смятане, природно съзерцание, засаждане на дърво… Дискусия, медийно участие, случайна среща, разпален спор… Шофиране, пазаруване, почистване… Всичко можем да превърнем в акт на миротворчество, нали?!
Почти неизвестни цитати от Махатма Ганди:
„Разликата между това, което правим и това, което бихме могли да направим, е достатъчна за разрешаването на повечето спорове по света.“
„Три четвърти от всички неудачи и недоразумения по света ще изчезнат, ако се поставим на мястото на нашия противник и разберем неговата гледна точка. Ние или веднага ще намерим съгласие с него или ще мислим със съчувствие към него.“
„Предполагам, че някога лидерството е означавало мускули, но днес то означава да можеш да се разбираш с хората.“
„Един грам практика струва повече от цял тон с проповеди и шоу.“
„Да пренебрегнеш едно единствено живо същество, означава да пренебрегнеш Божиите сили и да навредиш, не само на това същество, а и на себе си и на целия свят.“
„Неразумно е да бъдеш прекалено сигурен в мъдростта на един човек. Здравословно е да си напомняш, че и най-силния може да прояви слабост, както и най-мъдрия може да сгреши.“
Заедно с медиите, за медиацията с любов
international ADR day
ден на медиацията